kardosdrur/scandi-wiki huggingface dataset:
Anthonius Krieger (søofficer)

Anthonius Krieger (født 19. marts 1776 i København, død 25. august 1847 sammesteds) var en dansk søofficer.

Krieger var søn af viceadmiral Johan Cornelius Krieger (1725-1797). Han blev kadet i Marinen 1787 og månedsløjtnant allerede 1794 og avancerede samme år til sekondløjtnant, blev premierløjtnant 1800, kaptajnløjtnant 1808, kaptajn 1815, kommandørkaptajn 1826, kommandør 1834; 1840 tillagdes der ham kontreadmirals karakter, 2 år senere forfremmedes han til virkelig kontreadmiral.

Efter en udenlandsrejse 1803 var han 1804-08 ansat i Tønning som chef for en del kanonfartøjer, der først blokerede Elben, senere – under krigen mod englænderne – fra Ejderen opererede mod de engelske krydsere. 1809 var han som chef for den fra englænderne erobrede brig The Tickler i hans faders eskadre i Øresund, 1810 chef for kanonflotillen ved Præstø, 1811 næstkommanderende på fæstningen Christiansø, hvor han tillige førte de der stationerede kanonfartøjer. 1812 førte han briggen Laaland i Norge og deltog med denne i den blodige kamp i Lyngør 6. juli, hvor fregatten Najaden blev ødelagt; for at ikke hans skib skulle erobres, satte han det på grund og tændte ild i det; englænderne slukkede dog denne, men måtte atter forlade det, da det tilbageerobredes af kaptajnløjtnant Rask. 18. januar 1813 blev Krieger for sit heltemod Ridder af Dannebrog.

Krieger overtog derefter atter kommandoen over briggen i Norge, men vendte efter landets adskillelse fra Danmark tilbage til København. 1816-18 var han uden for nummer, 1821 chef for kadetskibet, 1822 og 1823 meddommer for søkadetterne, 1836 chef for linjeskibet Skjold på togt i Nord- og Østersøen. 28. juni 1840 blev han Kommandør af Dannebrog. 1841 indtrådte han som medlem af Konstruktions- og Reguleringskommissionen; forinden var han blevet ansat i bestyrelsen for Søetatens Drengeskole. 18. september 1843 blev han Dannebrogsmand og fik 6. august 1847 Storkorset af Dannebrog.

Krieger, der døde 25. august 1847, blev 9. november 1809 gift i Holmens Kirke med Elisabeth Dorothea Prætorius (2. november 1779 i Vestindien – 14. januar 1861), datter af grosserer Johannes Prætorius og Maren Elisabeth, født Brøchner. Han var far til Antonius, Johan Cornelius og Emil Krieger.

Han er begravet på Holmens Kirkegård.

Kilder

Eksterne henvisninger 
 

Admiraler fra Danmark
Personer i Englandskrigene fra Danmark-Norge
Anthonius
Storkors af Dannebrog
Danskere i 1700-tallet
Danskere i 1800-tallet
Personer fra København
Artikler fra 1. udgave af Dansk biografisk leksikon
AU Center for Entreprenørskab og Innovation

AU Center for Entreprenørskab og Innovation (CEI) er et kompetencecenter for entreprenørskabs-undervisning på Aarhus Universitet. Et centralt fokus er, at de studerende i deres studieforløb tilegner sig handlekraft og kompetencer til værdiskabelse ved anvendelse af deres faglighed.

AU CEI er et videncenter med en servicefunktion overfor alle universitetets faglige miljøer. Centerets funktion er at danne bro mellem den teoretiske forskning og dens anvendelse i samfundet.

Eksterne henvisninger 
 AU Center for Entreprenørskab og Innovation 

Aarhus Universitet
Iværksætteri
Jürgen Moltmann

Jürgen Moltmann (født 8. april 1926 i Hamburg) er en tysk reformert teolog. Moltmann var soldat under anden verdenskrig og efterfølgende krigsfange i Belgien, Skotland og England, hvor han var plaget af skyldfølelse og skam over Holocaust. Oprindeligt havde han studeret matematik, men læste under sit fangeskab Reinhold Niebuhrs Nature and Destiny of Man, det første teologiske værk han nogensinde læste, hvilket blev et vendepunkt i hans liv.

Efter krigen skiftede Moltmann spor og begyndte at studerer teologi ved Universitet i Göttingen. Siden er Moltmann blevet en af efterkrigstidens mest betydningsfulde tyske teologer. I 1965 udgav Moltmann sit teologiske hovedværk Håbets teologi.

Motlmann besøgte Århus Universitet d. 29. marts 2012, hvor han forelæste i en alder af 85 år. 

Teologer fra Tyskland
Præster fra Tyskland
Ansatte ved Bonns Universitet
Ansatte ved Tübingens Universitet
Personer fra Hamborg
Reformerte teologer
Faith Hilling

Faith Hilling er det tredje afsnit af 16. sæson af den amerikanske tv-serie South Park og det 226. afsnit samlet. Det havde premiere på Comedy Central i USA den 28. marts 2012.

Menneskehedens evolution begynder at accelerere i en kraftfuld og skræmmende hastighed. Samtidig oplever en anden art på jorden den sammen drastiske udvikling. På et tidspunkt vil de to arter tage en kamp til døden og "Faith Hilling" kan være menneskehedens eneste håb.

Referencer

Eksterne henvisninger 
 

Animerede tv-serier fra USA
Tv-serier fra 2010'erne
South Park (sæson 16)-episoder
Den Sociale Retshjælp

Den Sociale Retshjælp er en landsdækkende non-profit rådgivnings- og interesseorganisation stiftet maj 2007 af Sandy Madar i Aarhus. Den tilbyder gældsrådgivning som et gratis tilbud til socialt udsatte borgere samt kommende, nuværende og tidligere indsatte. Organisationen tilbyder også gratis juridisk rådgivning til alle borgere under indtægtsgrænsen for fri proces. 

Blandt større projekter er: 
 Fængselsrejseholdet som er et samarbejde med flere af landets fængsler og udslusningspensioner til nuværende og tidligere indsatte. 
 Rådgivningsteamet, som er et samarbejde med Center for Myndighed, Socialpsykiatri og Udsatte Voksne ved Aarhus Kommune, hvis formål er at hjælpe udsatte borgere i Aarhus.
Streetmanagers, som foretager opsøgende arbejde blandt kriminelle eller kriminalitetstruede unge .

Den Sociale Retshjælp har kontorer i Aarhus og København og beskæftiger 140-160 medarbejdere, hvoraf langt de fleste er frivillige og praktikanter. Organisationen har nogle få lønnede medarbejdere, et repræsentantskab og en bestyrelse. Arbejdet støttes med midler fra Social-, Børne- og Integrationsministeriet og Civilstyrelsen.

Noter

Eksterne henvisninger og referencer 
 Organisationenes hjemmeside 

Organisationer fra Danmark
Etableret i 2007
Michalis Adamis

Michalis Adamis (født 19. maj 1929 i Piraeus, Grækenland, død 21. januar 2013) er en græsk komponist og lærer.

Adamis skrev orkesterværker, kormusik, kammermusik, teatermusik, filmmusik etc. 
Han studerede europæisk og byzantinsk musik, og studerede teologi i Athen. 

Adamis studerede komposition hos bl.a. Giannis Papaioannou, og har undervist på Ionian University.

Udvalgte værker 

 "Liturgisk koncert" (1955) - for orkester
 "Variationer" (1958-1960) - for strygeorkester
 "Aftale" (1961) - for orkester
 "Ellipse" (1985) - for orkester
 "Pentachi, suite" (1994) -for orkester
 "Kymorros" (2001) - for orkester
 "To stykker" (1958) - for violin og klaver 
 "Duo" (1961) - for violin og klaver 
 "Tre stykker" (1962) - for kontrabas og klaver 
 "Genbrug" (1964) - for fløjte,  obo, 2 celloer og bratsch 
 "Perspektiv" (1965) - for fløjte, piccolofløjte og slagtøj 
 "Spil" (1976) - for fløjte, klarinet, trompet, tuba, violin, cello og slagtøj

Kilder 
 om Michalis Adamis
 Michael Adamis and the Journey from Byzantium to Athens af Ivan Moody 

Komponister fra Grækenland
Klassiske komponister fra det 20. århundrede
Lærere
Ousmane Sarr

Chérif Ousmane Sarr (født 2. august 1986 i Fatick, Senegal) er en senegalesisk fodboldspiller, der senest spillede for Viborg FF.

Fra marts 2012 til august 2013 spillede Sarr i den danske klub Viborg FF, hvor han blandt andet var med til at sikre klubben oprykning fra 1. division til Superligaen. Han faldt dog aldrig til i Danmark, blandt andet på grund af mange skader, og fik efter gensidig aftale med klubben ophævet kontrakten den 31. august 2013 for at drage til Frankrig for at finde sig en ny klub.

Eksterne henvisninger

Referencer 

Fodboldspillere fra Senegal
Fodboldspillere fra Viborg FF
Fodboldspillere fra Randers FC
Fodboldspillere fra AS Saint-Étienne
Jigawa

Jigawa er en delstat i det nordlige Nigeria, grænsende til Niger i nord. Området var frem til 1991 en del af delstaten Kano men dannede derefter sin egen delstat. Jigawa havde næsten 4,4 millioner indbyggere ved folketællingen 2006, hvoraf de fleste tilhører hausa- og fulanifolkene. Jigawas hovedstad er Dutse men den største by er byen Hadejia med 110.761 indbyggere (2005).

Geografi 
Jigawa består hovedsageligt af savannelandskab. Floden Hadejia løber fra sydvest mod Tchadsøen mod nordøst. 

Jigawa grænser mod nord til republikken Niger, mod nordvest til delstaten Katsina, mod nordøst til delstaten Yobe, mod syd og øst til delstaten Bauchi og mod vest til delstaten Kano.

Forvaltning 
Jigawa er inddelt i 27 Local Government Areas med navnene: Auyo, Babura, Biriniwa, Birnin-Kudu, Buji, Dutse, Gagarawa, Garki, Gumel, Guri, Gwaram, Gwiwa, Hadejia, Jahun, Kafin-Hausa, Kazaure, Kiri-Kasama, Kiyawa, Kuagama, Maigatari, Malam-Maduri, Miga, Ringim, Roni, Sule-Tankakar, Taura og Yankwashi.

Erhvervsliv 
I delstaten avles jordnødder, durra, ærter, hirse og ris. Derudover er der et stort husdyrhold med kvæg, geder og får.

Fra undergrunden udvindes kaolin, turmalin, ametyst, mergelsteine, potaske, jernmalm, kobber, guld, hvid kvarts, og antimon.

Jigawas guvernører siden 1991 
 Olayinka Sule, 1991-92
 Ali Sa'ad Birnin-Kudu, 1992-93
 Col. Ibrahim Aliyu, 1993-96
 Lt. Col. Rasheed Shekoni, 1996-98
 Abubakar Maimalari, 1998-99
 Alhaji Ibrahim Saminu Turaki, 1999-2007
 Sule Lamido, 2007-

Eksterne kilder og henvisninger 

 Om Jigava på Store Norske Leksikon

Nigerias delstater
Toyota Prius

Toyota Prius er en stor mellemklasse hybridbil der fremstilles af Toyota. Bilen har en elmotor, en benzinmotor og en generator, som er sammenkoblet via. et planetgear og en CVT-transmission. Den har et batteri af typen Nikkel-metalhydrid-akkumulator (NiMH) som oplades med generatoren, som drives af benzinmotoren, eller gennem at elmotoren udnyttes som generator ved bremsning (motorbremse).

Ved middelbelastning kan benzinmotoren oplade batteriet samtidigt med at den driver bilen. Elmotoren og benzinmotoren kan udnyttes samtidigt til maksimal acceleration. Ved lav hastighedbenyttes kun elmotoren, og når bilen holder stille er begge motorer frakoblede. Dog kan benzinmotoren også køre ved lav fart, såfremt at batteriet trænger til opladning, eller til opvarmningsbrug om vinteren. Opladning og drift fungerer fuldautomatisk. Hybridbilsprincippet giver lavere brændstofforbrug og emissioner i forhold til en konventionel benzinbil især ved kørsel i langsom bytrafik.

Toyota Prius i Danmark 
Toyota Pris og andre hybridbiler har haft svært ved slå igennem på det danske marked. Det kan skyldes, at den danske bilafgiftsmodel betyder at prisen anno 2012 starter fra 390.000 danske kroner for tredje generation af Prius. I Sverige starter priserne for Prius fra 271.000 svenske kroner (ca. 227.000 danske kroner). I USA starter priserne for Prius fra $ 24.000 (ca. 135.000 kr.)

Tredje generations Prius 
På Detroitmessen i januar 2009 præsenterede Toyota den tredje generationens Prius med større motor og større kabine. Til trods for dette er brændstoføkonomien bedre end for tidligere modeller. Brændstofforbruget for europæiske modeller er 3,9 liter/100 km (25,6 km/l) og CO2-udslippet er 89 g/km.

Kombi 
Kombiversionen af Prius sælges fra 2012 i Sverige som Prius+. Den har plads til 5+2 personer i tre sæderækker. Brændstofforbruget er 4,3 liter/100 km (23,3 km/l) og CO2-udslippet er 96 g/km.
Prius+ er Toyotas første ikke opladelige hybrid med Lithium-ion-akkumulator.

Plug-in hybrid 
En plug-in hybridvariant af tredje generationens Prius, som siden årsskiftet 2011/2012 er blevet fremstillet i stor stil, kommer til Sverige i sommeren 2012. Den kører 25 km kun på elmotoren. Brændstofforbruget ved blandet kørsel er 47,6 km/l (2,1 liter/100 km) og CO2-udledningen er 49 g/km.

Seriefremstillingen er foregået med baggrund i et to årigt storskala testforløb, hvor 600 Prius Plug-in kørte i trafikken i Europa, Japan, Nordamerika og Australien. To af dem Sverige.

Kilder

Eksterne henvisninger 

Prius
Store mellemklassebiler
Hybridbiler
Årets Bil i Europa
Everlasting Songs

Everlasting Songs er på een gang et opsamlingsalbum for Yuki Kajiuras kompositioner indtil 2008 og markeringen af starten på en ny gruppe, FictionJunction og således gruppens første plade. Flere af sangene har været anvendt i anima-film og -serier, fx "Tsubasa Chronicle" og "El Cazador de la Bruja".

På Everlasting Songs, hvis udgivelse blev annonceret den 20. november 2008, medvirker samtlige FictionJunction-sangerinder Yuuka, Keiko, Wakana, Kaori, Asuka samt Yuriko Kaida. Albummet blev udgivet den 25. februar 2009.

Numre

Part 1
1. "Hoshikuzu" (星屑, Stardust)
note: Self cover af "Velvet no Inori" fra The Velveteen Rabbit
Vokalsangere: Kaori, Keiko  Oprindeligt sunget af: Noriko Ogawa
2. "Kioku no Mori" (記憶の森, Forest of Memories) 
note: (Tsubasa Chronicle OAD: Shunraiki)
Vokalsanger: Yuuka
3. "Dream Scape"
note: Tsubasa: Reservoir Chronicle indlagt sang
Vokalsangere: Kaori
4. "Gin no Hashi" (銀の橋, Silver Bridge)
note: Aquarian Age character image song
Vokalsangere: Wakana, Keiko, KaoriOprindeligt sunget af: Minami Omi
5. "Kaze no Machi e" (風の街へ, To the Windy City)
note: Tsubasa: Reservoir Chronicle indlagt sang
Vokalsanger: Keiko
6. "Here We Stand in the Morning Dew"
Vokalsanger: Yuriko KaidaOprindeligt sunget af: Saeko Chiba
7. "Synchronicity"
note: Tsubasa Tokyo Revelations sang, arrangeret ved Koichi Korenaga
Vokalsanger: KeikoOprindeligt sunget af: Yui Makino
8. "Hanamori no Oka" (花守の丘, Hill of the Flower Guardian)
note: Hokuto no Ken: Toki Den indlagt sang
Vokalsanger: Kaori
Part 2
9. "Mizu no Akashi" (水の証, Evidence of Water)
note: Mobile Suit Gundam Seed indlagt sang
Vokalsanger: WakanaOprindeligt sunget af: Rie Tanaka
10. "Cazador del amor"
note: El Cazador de la Bruja indlagt sang
Vokalsanger: Yuuka
11. "Himitsu" (秘密, Secret) 
note Noir
Vokalsanger: Yuriko Kaida Oprindeligt sunget af: Aya Hisakawa
12. "Hōseki" (宝石, Jewel)
note: Le Portrait de Petite Cossette
Vokalsanger: KeikoOprindeligt sunget af: Marina Inoue
13. "Yume no Tsubasa" (ユメノツバサ, Wings of Dream)
note: Tsubasa Chronicle
Vokalsanger: KaoriOprindeligt sunget af: Yui Makino
14. "Michiyuki" (みちゆき, Going Down the Road)
note: Loveless
Vokalsanger: Kaori Oprindeligt sunget af: Kaori Hikita
15. "Everlasting Song"
note: Elemental Gelade
Vokalsanger: Asuka

Hitlisteplaceringer

Noter

Eksterne henvisninger 

 Canta-per-me Yuki Kajiura fanside  (engelsk)
 FictionJunction｜Everlasting Songs｜@Victor Entertainment JVC music  (japansk)
 Ongaku -The World of Anime Music: Album Review – Everlasting Songs (feat. FictionJunction) by Yuki Kajiura (anmeldelse)  (engelsk)

FictionJunction-album
Album fra 2009

en:FictionJunction#Everlasting Songs
Center for Undervisningsmidler

Center for Undervisningsmidler (CFU) er lovbestemte centre indenfor uddannelsessystemet, der har en samling af undervisningsmaterialer målrettet uddannelsesinstitutionerne, specielt henvendt til folkeskoler og gymnasie. Centrenes eksistens og virke er fastlagt ved Lov om centre for undervisningsmidler m.v., og de findes i, og betjener hele Danmark, Færøerne, Grønland og Sydslesvig.  Betænkningens § 1. siger: Professionshøjskoler, der udbyder efter- og videreuddannelse af lærere i folkeskolen og af pædagoger, samt i særlige tilfælde professionshøjskoler, der udbyder lærer- og pædagoguddannelsen, varetager opgaven som centre for undervisningsmidler. 

Centrenes arbejde består primært i at
 omfatte en samling af undervisningsmidler beregnet til udlån til undervisningsinstitutioner,
sørge for information og yde rådgivning og vejledning til lærere m.fl. om undervisningsmidler og deres anvendelse og
 yde bistand til lærere ved fremstilling af undervisningsmidler til eget brug.

Eksterne kilder og henvisninger
Bekendtgørelse af lov om centre for undervisningsmidler m.v. Undervisningsministeriet, den 8. august 2011
Uddannelse i Danmark
Undervisningsmaterialer
Communauté d'agglomération du Tullois

Communauté d'agglomération de Tulle er et fransk kommunalt samarbejde, der består af 36 kommuner i den centrale del af det franske departement Corrèze. De samarbejdende kommuner er:

Statistik

Eksterne henvisninger 
 

Corrèze
Interkommunale enheder i Frankrig
B-DAZE Festival

B-daze festivallen 2011 blev holdt på fristaden christianias 40 års fødselsdag
efter sigende blev den planlagt på kun 22 dage, og programmet indeholdt lidt over 200 artister på en enkelt scene. 
Folket bag var cre8ars , som i dag hedder cre8ars fonden. 
b-daze blev omtalt ved ibyen.dk, på diverse netportaler, og fik god kritik rundt om i københavn. Der blev bla udtalt at b-daze havde "det svedigste line-up set på dansk hiphop scene"

B-daze festivallen gentages igen i år 2012 men kortene er blevet holdt tæt på hånden indtil videre

Festivaler i København
Christiania
Musik i København
Einar Christiansen

Arne Einar Christiansen (født 20. juli 1861 i København, død 25. september 1939 sammesteds) var en dansk journalist, kritiker og titulær professor. Bedst kendt var han som forfatter og teaterdirektør.

Han var søn af kommandør Eduard Christiansen og hustru født Hvidt. Han blev student fra Metropolitanskolen i 1878 og cand.theol. fra Københavns Universitet i 1886.

Han var redaktør af Illustreret Tidende 1892-99.

1899-1909 var Einar Christiansen kunstnerisk direktør for Det Kongelige Teater og Kapel og 1912-24 meddirektør for Folketeatret. Han har skrevet to librettoer og en lang række romaner og skuespil.

Han var Ridder af Dannebrog (1903) og Dannebrogsmand (1922). 1909 blev han titulær professor.

Han er begravet på Hellebæk Kirkegård.

Eksterne henvisninger 
 Dansk Biografisk Leksikon 
 Einar Christiansen på Dansk Forfatterleksikon 

Det Kongelige Teaters direktører
Personer i Kraks Blå Bog (afdøde)
Danskere i 1800-tallet
Danskere i 1900-tallet
Riddere af Dannebrog
Teaterledere fra Danmark
Personer i Dansk Biografisk Leksikon
Personer fra København
Teologer fra Danmark
Chefredaktører fra Danmark
Journalister fra Danmark
Teaterkritikere fra Danmark
Litteraturkritikere fra Danmark
Dramatikere fra Danmark
Selvbiografer fra Danmark
Romanforfattere fra Danmark
Titulære professorer fra Danmark
Dansksprogede forfattere fra Danmark
Studenter fra Metropolitanskolen
LøkkeFonden

LøkkeFonden er en dansk fond, som blev stiftet i marts 2012 af Lars Løkke Rasmussen (på daværende tidspunkt fhv. statsminister) samt erhvervslederne Lars Kolind og Allan Søgaard Larsen, som tilsammen også udgjorde den oprindelige bestyrelse.

Fonden, der er uafhængig af partiet Venstre, skal som pilotprojekt til sommer 2012 afholde Drenge Akademiet, som sætter fokus på at støtte utilpassede drenge. Fonden  har som ambition hvert år at hjælpe 100 drenge, der med Løkke Rasmussens ord er "på vej ned ad slisken". Akademiet indledes med en tre uger lang sommerlejr for 25 udvalgte folkeskoledrenge i 8. klasse med et betydeligt fagligt efterslæb og vil blive fulgt op af intensive weekendforløb til og med sommeren 2013. Alle 25 drenge har fået eller får i dag specialundervisning. Undervisningen i campen har vist at løfte eleverne læse- og matematikfærdigheder med over to læringsår, og stavefærdigheder med lidt over et år, en påstand DR Detektor tilbageviste. En professor i statistik kaldte desuden fondens brug af resultater for uvidenskabelig, og fonden blev kaldt for "pædagogisk bedrag" idet deres "påståede progression på flere år [var] et fatamorgana" i et debatindlæg i Point of View International.

LøkkeFonden har indgået aftale med Nicolai Moltke-Leth og Svend Erik Schmidt, der vil fungere som konsulenter. Desuden bidrager Susanne Aabrandt, direktør ved Dansk Læsestil Institut og ekspert i læsestile, samt Kirsten Gibson, stifter af Waves Education.

I efteråret 2014 blev Drenge Akademiet anklaget for at diskriminere piger.

Referencer

Eksterne henvisninger 
 løkkefonden.dk 
 Dagbladet Politikens kritiske leder den 1.4.2012

Fonde fra Danmark
Etableret i 2012
Ida Østergaard Madsen

Ida Maria Østergaard Madsen (født 28. august 1994 i Videbæk), bedre kendt som IDA, er en dansk sangerinde og sangskriver, der vandt den danske talentkonkurrence X Factor 2012.

Karriere

X Factor og Seize the Day (2012–nu) 
Efter audition og seks liveshows i X-Factor 2012 gik Ida videre til finalen som én af tre deltagere, og hendes mentor var Pernille Rosendahl. Ved finalen den 23. marts 2012 i Jyske Bank Boxen i Herning sang hun Coldplays nummer "Paradise", ligesom hun sammen med Lukas Graham sang dennes nummer "Ordinary Things". I den afgørende runde fremførte hun sit eget nummer "I Can Be" og vandt over Line Larsen med 61.7 procent af de 306.317 afgivne stemmer. Vindernummeret havde hun skrevet i samarbejde med Tobias Stenkjær og Søren Vestergaard. "I Can Be" modtog i juni 2012 platin for 30.000 downloads.

DR meddelte efter finalen i Herning, at Ida havde fået flest sms-stemmer i alle seks liveshows.

Ida varmede op for Katie Melua i Odense d. 30. juni 2012.

Ida synger duet med Mads Langer på sangerens album In These Waters, der udkom den 4. marts 2013. Langer kontaktede oprindeligt Ida for at skrive et nummer til hendes kommende debutalbum, men endte med at skrive sangen "In These Waters" sammen med hende til hans eget album.

Idas anden single, "Underdog", blev udgivet den 18. marts 2013. Hun præsenterede sangen i semifinalen i X Factor den 15. marts. Sangen er skrevet i samarbejde med den amerikanske sangskriver Neill C. Furio, der tidligere har arbejdet sammen med Marie Frank. "Underdog" har modtaget guld for 900.000 streams.

Den 28. oktober 2013 udkom hendes tredje single, "Maybe I Like It". Sangen handler ifølge Ida om "at man skal gribe dagen og nyde hvert eneste øjeblik. Og så handler den også om ikke at fokusere på fremtiden og andres forventninger til én, for dét, oplever jeg, kan være meget begrænsende. Jeg kan godt lide det uvisse". Singlen er forløber for Idas debutalbum, "Seize the Day", der udkommer den 18. november.

Den 11. november blev hendes musikvideo til "Maybe I like it" offentliggjort på YouTube. Den 18. november udkom Idas første album "Seize the day", og det blev på en dag det 4. mest downloadede album på Itunes. Den 27. november snakkede Ida om sit nye album, tankerne om hendes x-factor tid og sang "Maybe I Like It" i "Go' morgen Danmark" på TV 2. 

Ifølge Ekstra Bladet blev der i den første uge i salget solgt 385 eksemplarer af "Seize The Day", som gav Ida en 20. plads på albumlisten.

Diskografi

Album 

 Seize the Day (2013)

Singler

Gæsteoptrædener

Eksterne henvisninger

Referencer 

Sangere fra Danmark
Deltagere i X Factor (Danmark)
Personer fra Videbæk
William Thulstrup

William Christian Magnus Carl Thulstrup (3. oktober 1866 i København – 2. februar 1921 sammesteds) var en dansk læge og chefredaktør.

Han var søn af kaptajn, senere oberst ved Ingeniørkorpset William August Thulstrup (1820-1897) og Louise Marie Adolphine Gandil (1829-1908). Thulstrup blev student fra Aarhus Katedralskole i 1884 og blev cand.med. i 1893 fra Københavns Universitet. 1893-1901 arbejdede han som reservelæge i Søværnet, og 1898-1903 var han praktiserende læge i København.

Thulstrup var så et års tid reservelæge ved De Kellerske Åndssvageanstalter i Brejning. En kronisk infektionssygdom tvang ham imidlertid til flerårigt hospitalsophold i udlandet og til sidst ud af praktisk lægegerning. Han havde pådraget sig denne smitte efter en operation, som han foretog, mens han i sommeren 1896 var med på admiral C.F. Wandels hydrografiske ekspedition til Island og Grønland. I sidste ende tog sygdommen livet af ham.

Efter at have forladt lægevirksomheden var Thulstrup fra 1908 til sin død i 1921 chefredaktør for Illustreret Tidende. I 1912 købte han også bladet.

Han var gift med Agnete, født Paulli (24. marts 1872 i Fredensborg – 28. oktober 1958), datter af residerende kapellan, senere stiftsprovst Jakob Paulli (1844-1915) og Frederikke C.J. Jürgensen (1846-1882).

Thulstrup er begravet på Assistens Kirkegård.

Kilder 
 Dansk Biografisk Leksikon

Læger fra Danmark
Chefredaktører fra Danmark
Personer fra København
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer i Dansk Biografisk Leksikon
Studenter fra Aarhus Katedralskole